CELEX: C2006/010/45
Language: fi
Date: 2006-01-14 00:00:00
Title: Asia T-378/05: Kanne  7.10.2005  — Marenco v. komissio

14.1.2006   
            
            
               FI
            
            
               Euroopan unionin virallinen lehti
            
            
               C 10/22
            
         Kanne 7.10.2005 — Marenco v. komissio
   (Asia T-378/05)
   (2006/C 10/45)
   Oikeudenkäyntikieli: ranska
   Asianosaiset
   
      Kantajat: Giuliano Marenco (Bryssel, Belgia) (edustajat: asianajajat A. Pappalardo ja M. Merola)
   
      Vastaajat: Euroopan yhteisöjen komissio
   Vaatimukset
   
               —
            
            
               kantajan vuoden 2005 tammikuun (viimeinen kuukausi, jolloin kantaja oli palveluksessa) palkan vahvistaminen on kumottava
               
                           —
                        
                        
                           siltä osin kuin tässä vahvistamisessa ei oteta huomioon henkilöstösääntöjen liitteessä XIII olevan 7 artiklan 4 kohdassa säädettyä peruspalkan korotusta
                        
                     
                           —
                        
                        
                           siltä osin kuin korjauskertoimeksi ilmoitetaan 0,9982852, eikä 1
                        
                     
         
               —
            
            
               henkilökohtaisten etuuksien hallinto- ja maksutoimiston eläkeasioiden yksikön päällikön kantajan eläkeoikeuksien myöntämisestä ja niiden määrän vahvistamisesta 31.1.2005 tekemä päätös on kumottava
               
                           —
                        
                        
                           siltä osin kuin siinä ei oteta huomioon henkilöstösääntöjen liitteessä XIII olevan 7 artiklan 4 kohdassa säädettyä peruspalkan korotusta
                        
                     
                           —
                        
                        
                           siltä osin kuin palkkaluokan määrittämisessä tehtävissä lopettamisen ajankohtana on luku 0,9982852, eikä 1
                        
                     
                           —
                        
                        
                           siltä osin kuin siinä määritetään eläkeluokaksi A*16/06
                        
                     
         
               —
            
            
               henkilöstön ja hallinnon pääosaston pääjohtajan 1.7.2005 tekemä se päätös (ADMIN.B.2 — SHS/amd — D (05)15121) on kumottava, jolla hylättiin kantajan kaksi valitusta (nro R/266/05 ja R/298/05)
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajan, joka on komission oikeudellisen yksikön entinen apulaisjohtaja ja joka siirrettiin eläkkeelle vuoden 2005 helmikuussa, palkkaluokaksi oli määritetty, ennen kuin hän lopetti tehtävissään, A*16 ja häneen sovellettiin hänen mukaansa vuoden 2004 loppuun asti henkilöstösääntöjen liitteessä XIII olevan 7 artiklan 4 kohdassa säädettyä palkan korotusta. Henkilöstösääntöihin tehtyjen niiden muutosten mukaisesti, jotka tulivat voimaan 1.5.2004, hänen peruspalkkaansa sovellettiin korjauskerrointa, jonka suuruus oli 0,9580274 ja joka heijastaa hänen palkkaluokkaansa ja palkkatasolle vanhoissa ja uusissa henkilöstösäännöissä säädetyn peruspalkan välistä eroa.
   Kantaja eteni 1.1.2005 palkkaluokkansa palkkatasolle 6. Koska tälle palkkatasolle on säädetty vanhoissa ja uusissa henkilöstösäännöissä sama peruspalkka, kantaja katsoo, että vastedes on sovellettava korjauskerrointa 1. Tästä kuusta alkaen sekä hänen viimeisessä palkkalaskelmassaan että hänen eläkeoikeuksiensa myöntämisestä ja niiden määrän vahvistamisesta tehdyssä päätöksessä oli korjauskerroin 0,9982852. Lisäksi henkilöstösääntöjen liitteessä XIII olevan 7 artiklan 4 kohdassa säädetty palkan korotus ei kuulunut hänen vuoden 2005 tammikuun palkkaansa, eikä sitä näin ollen otettu huomioon hänen eläkeoikeuksiensa, jotka laskettiin kyseisen kuukauden palkan perusteella, vahvistamisessa. Lopuksi kantaja väittää, että eläkeoikeuksien vahvistamista koskevassa päätöksessä hänen palkkatasokseen määritettiin 3, eikä 6.
   Kanteensa tueksi kantaja katsoo, että henkilöstösääntöjen liitteessä XIII olevan 2 artiklan 2 kohtaa, 7 artiklan 4 kohtaa ja 8 artiklan 2 kohtaa on rikottu. Kantaja katsoo myös, että hänen sitä perusteltua luottamustaan on loukattu, jonka hän katsoo syntyneen hänen eläkeoikeuksiensa sellaisen viitteellisen laskutoimituksen tuloksesta, jonka hän suoritti komission henkilöstön käyttöön antaman tietokoneohjelman (”calculette”) avulla. Kantajan mukaan calculettessa otettiin huomioon kyseessä oleva korotus eläkkeen määrää vahvistettaessa.